Gunārs Rozenbergs

Gunārs Rozenbergs (dzimis , miris ) bija latviešu mūziķis, trompetists, komponists, dziesmu aranžētājs un diriģents.

 Dzīvesgājums 
Dzimis  Rīgā. Mācījās Rīgas 6. vidusskolā, Emīla Dārziņa mūzikas skolas un Jāzepa Mediņa Rīgas Mūzikas vidusskolas sitamo instrumentu klasē. Pēc iesaukšanas Padomju armijā 1965. gadā spēlēja trompeti karavīru estrādes ansamblī "Zvaigznīte", vēlāk Latvijas Televīzijas un radio estrādes orķestrī.
1980. gadā sāka studijas Latvijas Valsts Konservatorijas trompetes klasē. Sacerēja instrumentālu mūziku un džeziskas ievirzes dziesmas, darbojās džeza kvartetā 2R+2B. 1982. gadā Rozenbergs kļuva par Radio un TV estrādes orķestra diriģentu un amatā palika desmit gadus, no kuriem pēdējos strādāja galvenā diriģenta statusā.Gunāram Rozenbergam - izcilajam trompetistam, komponistam, aranžētājam - 70!  Daiga Mazvērsīte, 2017. gada 23. martā

2000. gadā viņš alkoholisma dēļ bija spiests pārdot savu Rīgas četristabu dzīvokli Mežciemā, kādu laiku īrēja dzīvokli Jaunciemā, bet 2004. gada vasarā sāka dzīvot savā automašīnā netālu no Mežciema tirgus.

Uz laiku Rozenbergam tomēr izdevās atbrīvoties no alkoholisma. Viņš kļuva par Mirage Jazz Orchestra māksliniecisko vadītāju. 2008. gada beigās nāca klajā viņa albums My favourite things ar pēdējo gadu kompozīcijām un aranžējumiem.Cilvēki dzer. Un mirst. Arī Dieva apdāvinātie  jauns.lv 2009. gada 21. decembrī

Miris , apbedīts Ķekavas vecajos kapos.Mūžībā aizgājis Gunārs Rozenbergs  TVNET 2009. gada 10. maijā

 Apbalvojumi un pagodinājumi 
2008. gadā Gunārs Rozenbergs saņēma Latvijas mūzikas ierakstu Balvu par mūža ieguldījumu.

 Atsauces 

Kategorija:1947. gadā dzimušie
Kategorija:Rīgā dzimušie
Kategorija:2009. gadā mirušie
Kategorija:Latviešu komponisti
Kategorija:Latvijas mūziķi
Kategorija:Džeza mūziķi
Kategorija:Latvijas diriģenti